《次韵翰林周尧佐先生咏雪禁体 其七》
明代·童轩

片片飞来影半潜，润回阳脉底须嫌。樽空谩用春衣典，炉冷频将宿火添。

带雨缤纷轻着砌，傍人零乱巧穿帘。也知内翰多清兴，愧我徒将剩馥沾。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。